ᱵᱤᱵᱮᱠᱟᱱᱚᱱᱫᱚ ᱥᱮᱛᱩ

ᱵᱤᱵᱮᱠᱟᱱᱚᱱᱫᱚ ᱥᱮᱛᱩ (ᱳᱭᱮᱞᱤᱝᱰᱚᱱ ᱵᱨᱤᱡᱽ ᱟᱨ ᱵᱟᱞᱤ ᱵᱨᱤᱡᱽ ᱧᱩᱛᱩᱢᱛᱮ ᱦᱚᱸ ᱩᱯᱨᱩᱢᱚᱜᱼᱟ) ᱦᱩᱭᱩᱜ ᱠᱟᱱᱟ ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱦᱩᱜᱞᱤ ᱱᱟᱹᱭ ᱪᱮᱛᱟᱱ ᱨᱮ ᱢᱮᱱᱟᱜ ᱢᱤᱫᱴᱟᱝ ᱵᱨᱤᱡᱽ ᱾ ᱱᱚᱶᱟ ᱫᱚ ᱫᱚᱠᱠᱷᱤᱱᱮᱥᱥᱚᱨ ᱨᱮ ᱠᱚᱞᱠᱟᱛᱟ ᱥᱟᱦᱟᱨ ᱥᱟᱞᱟᱜ ᱵᱟᱞᱤ ᱨᱮ ᱦᱟᱣᱲᱟᱭ ᱥᱮᱞᱮᱫ ᱟᱠᱟᱫᱟ ᱾ ᱑᱙᱓᱑ ᱥᱮᱨᱢᱟ ᱨᱮ ᱢᱩᱪᱟᱹᱫ ᱟᱠᱟᱱ ᱱᱚᱶᱟ ᱫᱚ ᱢᱤᱫᱴᱟᱝ ᱢᱟᱞᱴᱤᱥᱯᱟᱱ ᱴᱨᱟᱥ ᱵᱨᱤᱡᱽ ᱟᱨ ᱮᱛᱚᱦᱚᱵ ᱞᱮᱠᱟᱛᱮ ᱦᱩᱜᱽᱞᱤ ᱜᱟᱰᱟ ᱨᱮᱭᱟᱜ ᱯᱚᱪᱷᱤᱢ ᱫᱷᱟᱨᱮ ᱨᱮ ᱦᱟᱣᱲᱟ ᱨᱮᱞ ᱮᱥᱴᱮᱥᱚᱱ ᱨᱮ ᱠᱚᱞᱠᱟᱛᱟ ᱵᱚᱱᱫᱚᱨ ᱟᱨ ᱢᱩᱲᱩᱫ ᱨᱮᱞ ᱦᱮᱰ ᱢᱩᱫᱨᱮ ᱥᱚᱡᱷᱮ ᱰᱟᱦᱟᱨ ᱟᱨ ᱨᱮᱞ ᱥᱟᱹᱜᱟᱹᱭ ᱮᱢᱚᱜ ᱞᱟᱹᱜᱤᱫ ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱱᱚᱶᱟ ᱫᱚ ᱒,᱘᱘᱗ ᱯᱷᱩᱴ (᱘᱘᱐ ᱢᱤᱴᱟᱨ) ᱡᱮᱞᱮᱧ ᱟᱨ ᱜᱩᱴ ᱙ ᱜᱚᱴᱟᱝ ᱥᱯᱟᱱ ᱢᱮᱱᱟᱜᱼᱟ ᱾ ᱧᱩᱛᱩᱢᱟᱱ ᱫᱚᱠᱠᱷᱤᱱᱮᱥᱥᱚᱨ ᱠᱟᱞᱤᱢᱚᱱᱫᱤᱞ ᱫᱚ ᱦᱩᱜᱽᱞᱤ ᱱᱟᱹᱭ ᱟᱲᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱨᱤᱡᱽ ᱫᱚ ᱦᱟᱣᱲᱟ ᱟᱨ ᱠᱚᱞᱠᱟᱛᱟ ᱠᱚ ᱥᱮᱞᱮᱫ ᱞᱟᱹᱜᱤᱫ ᱯᱩᱱᱭᱟ ᱵᱨᱤᱡᱽ ᱠᱚ ᱢᱩᱫᱨᱮ ᱢᱤᱫᱴᱟᱝ ᱵᱨᱤᱡᱽ ᱾ ᱒᱐᱐᱗ ᱥᱮᱨᱢᱟ ᱨᱮ ᱵᱤᱵᱮᱠᱟᱱᱫᱚ ᱥᱮᱛᱩ ᱨᱮᱭᱟᱜ ᱩᱢᱮᱨ ᱠᱷᱟᱹᱛᱤᱨ ᱛᱮ ᱚᱱᱟ ᱫᱚ 50 metres (160 ft) ᱢᱤᱴᱟᱨ ᱞᱟᱛᱟᱨ ᱥᱮᱫ ᱢᱤᱫᱴᱟᱝ ᱱᱟᱶᱟ ᱰᱟᱦᱟᱨ ᱵᱨᱤᱡᱽ ᱱᱤᱵᱮᱫᱤᱛᱟ ᱥᱮᱛᱩ ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱧᱩᱛᱩᱢ ᱪᱷᱟᱹᱴᱭᱟᱹᱨ ᱵᱷᱟᱨᱚᱛ ᱨᱮᱱ ᱵᱷᱟᱭᱤᱥᱨᱚᱭ ᱯᱷᱨᱤᱢᱮᱱ ᱯᱷᱨᱤᱢᱮᱱ ᱛᱷᱚᱢᱟᱥ ᱳᱣᱤᱞᱤᱱᱰᱚᱱ ᱨᱮᱱ ᱯᱳᱭᱞᱳ ᱢᱟᱨᱠᱩᱭᱮᱥ ᱧᱩᱛᱩᱢ ᱛᱮ ᱱᱚᱶᱟ ᱵᱨᱤᱡᱽ ᱧᱩᱛᱩᱢ ᱫᱚ ᱮᱛᱚᱦᱚᱵ ᱞᱮᱠᱟᱛᱮ ᱳᱣᱤᱞᱤᱱᱴᱚᱱ ᱵᱨᱤᱡᱽ ᱫᱚᱦᱚ ᱦᱩᱭ ᱞᱮᱱᱟ᱾ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱤᱵᱮᱠᱟᱱᱚᱱᱫᱚ ᱥᱮᱴᱩ ᱧᱩᱛᱩᱢ ᱛᱮ ᱧᱩᱛᱩᱢ ᱟᱹᱨᱩ ᱢᱟᱲᱟᱝ ᱢᱩᱪᱟᱹᱫ ᱨᱮ ᱱᱚᱶᱟ ᱫᱚ ᱵᱟᱞᱤ ᱵᱨᱤᱡᱽ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱱᱟ ᱾ ᱵᱮᱱᱟᱣ ᱧᱩᱛᱩᱢᱟᱱ ᱠᱟᱪᱤᱼᱢᱮᱥᱛᱨᱤ ᱨᱮᱞ ᱨᱮᱭᱟᱜ ᱱᱚᱛᱷᱤ ᱟᱨ ᱥᱤᱯᱚᱯᱚᱛᱤ ᱨᱟᱭ ᱵᱟᱦᱟᱫᱩᱨ ᱡᱚᱜᱽᱢᱚᱞ ᱨᱟᱡᱟ ᱫᱟᱨᱟᱭ ᱛᱮ ᱵᱨᱤᱡᱽ ᱵᱮᱱᱟᱣ ᱟᱨ ᱠᱟᱭᱚᱥᱳᱱ ᱠᱚᱨᱟᱣ ᱦᱩᱭ ᱞᱮᱱᱟ ᱾ ᱩᱱᱤᱭᱟᱜ ᱧᱩᱛᱩᱢ ᱥᱟᱠᱟᱢ ᱱᱤᱛᱦᱚᱸ ᱥᱟᱠᱳ ᱥᱟᱱᱟᱢ ᱜᱟᱨᱰᱟᱨ ᱨᱮ ᱧᱮᱞᱚᱜᱼᱟ ᱾ ᱑᱙᱒᱖ ᱥᱮᱨᱢᱟ ᱨᱮ ᱥᱟᱠᱳ ᱵᱮᱱᱟᱣ ᱮᱦᱚᱵ ᱞᱮᱱᱟ ᱟᱨ ᱑᱙᱓᱑ ᱨᱮ ᱢᱩᱪᱟᱹᱫ ᱞᱮᱱᱟ ᱾ ᱵᱨᱟᱭᱛᱷᱳᱭᱮᱴ ᱮᱱᱰ ᱠᱳᱢᱯᱟᱱᱤ ᱠᱚᱞᱠᱟᱛᱟ ᱟᱜ ᱠᱟᱹᱢᱤ ᱴᱷᱟᱶᱨᱮ ᱱᱚᱶᱟ ᱥᱟᱠᱳ ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱚᱱᱟ ᱚᱠᱛᱚ ᱦᱟᱹᱵᱤᱡ ᱵᱷᱟᱨᱚᱛ ᱨᱮ ᱵᱮᱱᱟᱣ ᱞᱮᱱ ᱨᱮᱞᱼᱵᱨᱤᱡᱽ ᱠᱚ ᱢᱩᱫᱽᱨᱮ ᱱᱚᱶᱟ ᱵᱨᱤᱡᱽ ᱫᱚ ᱡᱚᱛᱚ ᱠᱷᱚᱱ ᱠᱷᱚᱨᱪᱟ ᱟᱱᱟᱜ ᱟᱨ ᱡᱚᱛᱚ ᱠᱷᱚᱱ ᱟᱱᱟᱴ ᱟᱱᱟᱜ ᱛᱟᱦᱮᱸᱠᱟᱱᱟ ᱾ ᱰᱩᱞ ᱫᱚ ᱜᱩᱴ ₹᱑.᱑᱔ ᱠᱳᱴᱤ ᱠᱷᱚᱨᱚᱪ ᱛᱮ ᱵᱮᱱᱟᱣ ᱦᱩᱭ ᱞᱮᱱᱟ (᱒᱐᱒᱐ ᱨᱮᱭᱟᱜ ᱦᱤᱥᱟᱹᱵᱽ ᱛᱮ ₹᱒᱙᱖ ᱠᱳᱴᱤ ᱴᱟᱠᱟ ᱥᱮ ᱓᱗ ᱢᱤᱞᱤᱭᱚᱱ ᱟᱢᱮᱨᱤᱠᱟᱱ ᱰᱚᱞᱟᱨ ᱨᱮᱭᱟᱜ ᱥᱚᱢᱟᱱ) ᱾ ᱱᱚᱣᱟ ᱵᱨᱤᱡᱽ ᱛᱮ ᱪᱟᱞᱟᱣ ᱞᱮᱱ ᱯᱳᱭᱞᱳ ᱴᱨᱮᱱ ᱫᱚ ᱨᱟᱭ ᱵᱟᱦᱟᱫᱩᱨ ᱡᱚᱜᱽᱢᱚᱞ ᱨᱟᱡᱟᱣᱟᱜ ᱠᱟᱹᱢᱤ ᱨᱮᱭᱟᱜ ᱢᱟᱹᱱ ᱮᱢ ᱠᱟᱛᱮ ᱵᱨᱤᱴᱤᱥ ᱠᱚ ᱫᱟᱨᱟᱭ ᱛᱮ ᱯᱳᱭᱞᱳ ᱴᱮᱨᱮᱱ ᱨᱮᱱᱟᱜ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱡᱚᱜᱽᱢᱚᱞ ᱨᱟᱡᱟ ᱦᱟᱣᱲᱟ ᱮᱥᱯᱨᱮᱥ ᱾ ᱚᱱᱟ ᱥᱮᱨᱢᱟ ᱠᱚᱨᱮ ᱱᱚᱶᱟ ᱥᱟᱠᱳ ᱨᱮᱱᱟᱜ ᱠᱷᱚᱨᱚᱪ ₹᱑ ᱠᱳᱴᱤ (᱑᱓᱐,᱐᱐᱐ ᱟᱢᱮᱨᱤᱠᱟᱱ ᱰᱚᱞᱟᱨ) ᱠᱷᱚᱱ ᱦᱚᱸ ᱡᱟᱹᱥᱛᱤ ᱾ ᱵᱮᱵᱷᱟᱨ ᱱᱚᱶᱟ ᱵᱨᱤᱡᱽ ᱫᱚ ᱰᱟᱦᱟᱨ ᱟᱨ ᱨᱮᱞ ᱵᱟᱱᱟᱨ ᱞᱟᱹᱜᱤᱫ ᱜᱮ ᱠᱟᱹᱢᱤ ᱟᱭ ᱨᱮᱞ– ᱵᱨᱤᱡᱽ ᱛᱟᱞᱟᱛᱮ ᱨᱮᱞ ᱰᱟᱦᱟᱨ ᱠᱚᱞᱠᱟᱛᱟ ᱪᱳᱨᱰ ᱞᱤᱝᱠ ᱰᱟᱦᱟᱨ ᱨᱮᱭᱟᱜ ᱢᱤᱫᱴᱟᱝ ᱦᱤᱸᱥ ᱵᱮᱱᱟᱣ ᱟᱠᱟᱱᱟ ᱡᱟᱦᱟᱸ ᱫᱚ ᱥᱤᱞᱫᱟ ᱥᱴᱮᱥᱚᱱ ᱥᱟᱶᱛᱮ ᱦᱟᱣᱲᱟ–ᱵᱟᱨᱫᱷᱟᱢᱟᱱ ᱠᱚᱨᱰ ᱰᱟᱦᱟᱨ ᱟᱨ ᱦᱟᱣᱨᱟ–ᱠᱷᱟᱨᱟᱜᱽᱯᱩᱨ ᱰᱟᱦᱟᱨ ᱥᱟᱞᱟᱜ ᱥᱮᱞᱮᱫ ᱟᱠᱟᱫᱟ ᱾ ᱰᱟᱦᱟᱨ– ᱵᱨᱤᱡᱽ ᱫᱚ ᱜᱨᱟᱱᱰ ᱴᱨᱟᱝ ᱨᱳᱰ (ᱦᱟᱣᱲᱟ ᱥᱮᱫ–ᱯᱟᱪᱫ ᱫᱷᱟᱨᱮ) ᱫᱚ ᱵᱮᱨᱟᱠᱯᱩᱨ ᱴᱨᱟᱝ ᱨᱳᱰ (ᱠᱳᱞᱠᱟᱛᱟ ᱥᱮᱫ – ᱥᱟᱢᱟᱝ ᱫᱷᱟᱨᱮ) ᱥᱟᱶ ᱥᱮᱞᱮᱫ ᱟᱠᱟᱫᱟ ᱾ ᱢᱟᱨᱮᱜ ᱠᱷᱟᱹᱛᱤᱨ ᱛᱮ ᱵᱨᱤᱡᱽ ᱫᱚ ᱞᱤᱪᱟᱹᱲ ᱦᱩᱭ ᱞᱮᱱᱟ ᱟᱨ ᱟᱹᱰᱤ ᱰᱷᱮᱨ ᱴᱨᱟᱯᱷᱤᱠ ᱠᱷᱟᱹᱛᱤᱨ ᱛᱮ ᱵᱮᱱᱟᱣ ᱨᱩᱣᱟᱹᱲ ᱨᱮᱭᱟᱜ ᱠᱟᱹᱢᱤᱦᱚᱸ ᱟᱱᱟᱴ ᱦᱩᱭ ᱞᱮᱱᱟ ᱾ ᱱᱚᱶᱟ ᱞᱮᱠᱟᱛᱮ ᱫᱚᱥᱟᱨ ᱰᱟᱦᱟᱨ ᱨᱮᱭᱟᱜ ᱢᱤᱫᱴᱟᱝ ᱥᱟᱠᱳ ᱵᱮᱱᱟᱣ ᱦᱩᱭ ᱞᱮᱱᱟ, ᱡᱟᱦᱟᱸ ᱫᱚ ᱛᱟᱦᱮᱸ ᱠᱟᱱᱟ ᱱᱤᱵᱮᱫᱤᱛᱟ ᱥᱮᱛᱩ , ᱡᱟᱦᱟᱸ ᱫᱚ ᱚᱱᱟ ᱨᱮᱭᱟᱜ ᱥᱩᱨ ᱨᱮ ᱟᱨ ᱞᱟᱛᱟᱨ ᱥᱮᱫ ᱕᱐ ᱢᱤᱴᱟᱨ (᱑᱖᱕ ᱯᱷᱩᱴ) ᱞᱟᱛᱟᱨ ᱥᱮᱫ ᱨᱮ ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱒᱐᱐᱗ ᱥᱮᱨᱢᱟ ᱨᱮ ᱱᱚᱶᱟ ᱫᱚ ᱴᱨᱟᱯᱷᱤᱠ ᱞᱟᱹᱜᱤᱫ ᱡᱷᱤᱡ ᱦᱩᱭ ᱞᱮᱱᱟ ᱾ ᱱᱚᱶᱟ ᱛᱟᱭᱚᱢ ᱵᱤᱵᱮᱠᱟᱱᱚᱱᱫᱚ ᱥᱮᱛᱩ ᱫᱚ ᱨᱟᱣᱟᱞ ᱜᱟᱹᱰᱤ ᱠᱚ ᱞᱟᱹᱜᱤᱫ ᱴᱨᱟᱯᱷᱤᱠ ᱪᱟᱞᱟᱣᱟᱱ ᱨᱮᱭᱟᱜ ᱪᱷᱟᱹᱲ ᱮ ᱮᱢ ᱟᱠᱟᱫᱟ, ᱡᱮᱞᱮᱠᱟ ᱦᱚᱲ ᱠᱚᱣᱟᱜ ᱜᱟᱹᱰᱤ, ᱟᱨ ᱱᱤᱵᱮᱫᱤᱛᱟ ᱥᱮᱛᱩ ᱫᱚ ᱴᱨᱟᱠ ᱞᱮᱠᱟ ᱟᱹᱰᱤ ᱦᱟᱢᱟᱞ ᱜᱟᱹᱰᱤ ᱠᱚ ᱴᱨᱟᱯᱷᱤᱠ ᱪᱟᱞᱟᱣᱟᱱ ᱨᱮ ᱜᱚᱲᱚ ᱮᱢ ᱟᱠᱟᱫᱟ ᱾ ᱵᱤᱵᱮᱠᱟᱱᱚᱱᱫᱚ ᱥᱮᱛᱩ ᱨᱮ ᱴᱨᱟᱠ ᱟᱨ ᱮᱴᱟᱜ ᱟᱹᱰᱤ ᱦᱟᱢᱟᱞ ᱜᱟᱹᱰᱤ ᱵᱟᱝ ᱪᱟᱞᱟᱣ ᱫᱟᱲᱮᱭᱟᱜᱼᱟ, ᱟᱨ ᱱᱤᱵᱮᱫᱤᱛᱟ ᱥᱮᱛᱩ ᱴᱳᱞ ᱵᱨᱤᱡᱽ ᱨᱮ ᱵᱟᱨᱭᱟ ᱟᱨ ᱯᱮᱭᱟ ᱪᱟᱠᱟ ᱜᱟᱹᱰᱤ ᱪᱟᱞᱟᱣ ᱨᱮᱭᱟᱜ ᱟᱹᱭᱫᱟᱹᱨᱤ ᱵᱟᱝ ᱮᱢ ᱟᱠᱟᱱᱟ ᱾ ᱵᱟᱨᱦᱮ ᱡᱚᱱᱚᱲ ᱥᱟᱹᱠᱷᱭᱟᱹᱛ